Øget frihed skal styrke folkeskolerne – Pingvinnyt.dk
8. mar. 2016 | Pingvinnyt.dk
Øget frihed skal styrke folkeskolerne
Af Flemming Nørgaard, gruppeformand, Venstre
Folkeskolerne i Favrskov Kommune er på flere parametre udfordret i både et indholdsmæssigt og et økonomisk perspektiv. Vi har set store omvæltninger efter folkeskolereformen, der blev iværksat i kølvandet på opgaven med øget inklusion, og lokalt er den økonomiske tildelingsmodel for specialundervisning også ændret.
En ny model for tildeling er netop sendt i høring, men det ændrer ikke på, at folkeskolen generelt står overfor komplekse problemstillinger.
Det er en problematik, som Venstre tager alvorligt. Vi lægger stor vægt på at skabe gode rammer for vore skoler, og vi er altid parate til at indgå i en dialog med henblik på forbedringer.
Venstre ønsker derfor, at der indenfor rammerne af folkeskolereformen skabes større frihed for den enkelte skole, der samtidig skal fritages for en række dokumentationskrav og administrativt bureaukrati.
Jeg har tillid til, at de enkelte skoler kan udvikle sig individuelt med afsæt i den virkelighed, der er i den enkelte skole og det enkelte skoledistrikt. Forholdene kan være ganske forskellige fra skole til skole, og det er den enkelte skole, der bedst kan definere sin egen dagligdag og agere derefter. Selvfølgelig med inspiration fra andre skoler, men også i en proces, hvor skolebestyrelserne bliver mere involveret i undervisningsopgaven samt opfølgning af skolens resultater.
Vi lægger derfor nu op til et lokalt stop for nye centrale initiativer, der presser skolerne yderligere, og samtidig skal der sendes et tydeligt administrativt og politisk signal til skolerne med opfordringer til at komme med initiativer, der kan forenkle skolernes dagligdag, og dermed skabe økonomisk råderum. Politisk er Venstre klar til at følge op på sådanne anbefalinger fra skolerne.
I Favrskov Byråd er der enighed om, at skolebestyrelsernes arbejde er vigtigt. Nu forenkles valgprocedurerne
Synes du, at din varmeudgift er for stor?
Vi har modtaget følgende indlæg fra Eigil Jacobsen, Rækkevej 9 8370 Hadsten.
Den Gamle By i Aarhus udvider bilparken
Politiet i Hadsten oplyser 09.03.2016.01